[{"text_idx": "#000000", "text": "USA aktsiatelt saadud dividenditulu ja W-8BEN maksuvorm"}, {"text_idx": "#000001", "text": "USA dividendiaktsiatesse raha paigutav investor vo\u0303iks kursis olla sellega, kas tema teenusepakkuja (pank/maakler) vo\u0303imaldab esitada avalduse, et rakenduks madalam maksuma\u0308a\u0308r."}, {"text_idx": "#000002", "text": "Alustuseks olgu o\u0308eldud, et enamus va\u0308lismaiseid bo\u0308rsifirmasid deklareerivad dividendimakse niinimetatud brutodividendina. See ta\u0308hendab, et aktsiona\u0308ride u\u0308ldkoosolekul vastu vo\u0303etud ja va\u0308lja ho\u0303igatud dividendimaksest la\u0308heb va\u0308ljamakse tegemisel tulumaks maha."}, {"text_idx": "#000003", "text": "Just ta\u0308pselt no\u0303nda toimib asi ka USA bo\u0308rsifirmade puhul. Na\u0308iteks kui ettevo\u0303te deklareerib dividendituluna 1 dollar aktsia kohta, siis tegelikult jo\u0303uab investori kontole sellest va\u0308iksem summa. Sellest 1 dollari suurusest dividendimaksest peetakse kohe tulumaks kinni."}, {"text_idx": "#000004", "text": "Kui suur on kinnipeetud tulumaksu protsent, see so\u0303ltub suuresti sellest, kas investoril on ta\u0308idetud W-8BEN nime kandev USA maksuvorm vo\u0303i mitte. Juhul kui nimetatud maksuvorm on ta\u0308idetud, rakendub tulumaksuma\u0308a\u0308rana 15%, kui maksuvorm on ta\u0308itmata, peetakse kinni 30% tulumaksu."}, {"text_idx": "#000006", "text": "Oluline on siinkohal teada, et mitte ko\u0303ik teenusepakkujad (pangad/maaklerid) ei vo\u0303imalda oma klientidele W-8BEN maksuvormi ta\u0308itmist. Samuti seda, et osad pangad ku\u0308sivad selle teenuse eest lisatasu."}, {"text_idx": "#000007", "text": "Na\u0308iteks Luminori hinnakirjast leiab 2022. aasta ma\u0308rtsi seisuga, et USA va\u0308a\u0308rtpaberitelt teenitud tulu IRS-ile raporteerimise tasu suurus on 90 dollarit."}, {"text_idx": "#000008", "text": "Ka\u0308esoleva postituse kirjutamise hetkel ei vo\u0303imalda Eesti teenusepakkujatest W-8BEN maksuvormi ta\u0308itmist ja madalama tulumaksuma\u0308a\u0308ra taotlemist na\u0308iteks Swedbank. Seega la\u0308bi Swedbanki soetatud USA dividendiaktsiatele rakendub 30% tulumaksuma\u0308a\u0308r."}, {"text_idx": "#000009", "text": "Samas na\u0308iteks LHVs on vo\u0303imalik ko\u0303nealune maksuvorm ta\u0308ita tasuta ja USA bo\u0308rsiaktsiate poolt makstud dividendidele rakendub 15% tulumaksuma\u0308a\u0308r."}, {"text_idx": "#000011", "text": "Kuigi u\u0308laltoodud 30% maksuma\u0308a\u0308r ja va\u0308hendatud 15% maksuma\u0308a\u0308r on USA bo\u0308rsifirmade aktsiate puhul ko\u0303ige sagedamini rakenduvad dividenditulu maksuma\u0308a\u0308rad, siis eksisteerib ka erandeid."}, {"text_idx": "#000012", "text": "U\u0308heks selliseks erandiks on niinimetatud S-corp vormis registreeritud ettevo\u0303tete muuhulgas na\u0308iteks erinevate MLP-de (Master Limited Partnerships) dividendimaksed. Juriidiliselt ei olegi tegelikult tegu dividendimaksega, vaid joopis kasumiosa jaotusega."}, {"text_idx": "#000014", "text": "Siinkohal W-8BEN maksuvormist kasu ei ole ja u\u0308ksko\u0303ik, kas sinu teenusepakkuja selle maksuvormi ta\u0308itmist vo\u0303imaldab vo\u0303i mitte, MLP-de puhul rakendub ko\u0303rgem tulumaksuma\u0308a\u0308r."}, {"text_idx": "#000016", "text": "Seega ei tasu end esmapilgul ko\u0303rgena tunduvatest MLP-de dividendima\u0308a\u0308radest eksitada lasta, sest nagu o\u0308eldud, USA ettevo\u0303tted raporteerivad brutodividendimakse suurust ja antud firmade puhul peetakse kasumijaotist va\u0308lja makstes kinni valdavalt 35% tulumaksu."}, {"text_idx": "#000017", "text": "7 asja, mida kindlasti raamatupidamisest teada kui investeerid oma firma alt\nEttevo\u0303tte alt ETFidesse investeerimine ja tulu maksustamine\nMis on LEI kood ja kuidas valida teenusepakkujat?\nKuidas maksuefektiivselt Rootsi dividendiaktsiatesse investeerida?\nMillal tasub kaaluda investeerimist ettevo\u0303tte alt?"}, {"text_idx": "#000019", "text": "7 asja, mida kindlasti raamatupidamisest teada kui investeerid oma firma alt"}, {"text_idx": "#000020", "text": "Ettevo\u0303tte alt ETFidesse investeerimine ja tulu maksustamine"}]